Rikunarita-ORG/Wikinium huggingface dataset:
# जिनगी

**जिनगी** (अंग्रेजी: Life) एगो गुण या लक्षण हवे जेवन जिंदा प्राणी में पावल जाला। कौनों प्राणी के ज़िंदा या जीवित मानला क कई गो आधार बतावल जाला जेवना में दू गो मुख्य हवे; पहिला, कौनों न कौनो तरीका से दोसरा जिंदा प्राणी के संकेत दिहल आ दूसर, प्रजनन कइल।

जीवित चीजन क अध्ययन करे वाला विज्ञान जीव विज्ञान कहल जाला।

## इहो देखल जाय

* जीव विज्ञान

## संदर्भ
# चंद्रमा आधारित कैलेंडर

साल 2017 खातिर एगो स्पेनी चंद्र पंचांग
**चंद्रमा आधारित कैलेंडर** या **चंद्र पंचांग**, चंद्रमा के गति आ कला पर आधारित कैलेंडर होलें। चंद्रमा के कला अनुसार एक पुर्नवासी से अगिली पुर्नवासी तक, या एक अमौसा से अगिला अमौसा तक ले के समय के एक चंद्र मास के रूप में परिभाषित कइल जाला आ आमतौर पर अइसन बारह महीना सभ के एक साल होला। चूँकि, चंद्रमा आधारित महीना 29 भा 30 दिन के होखे लें, चंद्रमा के साल 354 दिन, 8 घंटा, 48 मिनट, 34 सेकेंड (354.367056 दिन) क होला आ ई सुरुज आधारित साल (पृथिवी के सुरुज के चारो ओर एक चक्कर) से कम होला। जवना चंद्रमा कैलेंडर सभ के सुरुज आधारित कैलेंडर के साथे मैच करावे खाती अधिका महीना जोड़ दिहल जाला (जइसे हिंदू पतरा में मलमास) ओह कैलेंडर सभ के चंद्र-सौर कैलेंडर कहल जाला।

दुनिया में सभसे ढेर इस्तेमाल होखे वाला कैलेंडर ग्रेगरियन कैलेंडर हवे जे सौर कैलेंडर हऽ। बाकी लोकल स्तर पर बहुत सारा बरत-तिहुआर आ उत्सव सभ के लोकल आ परंपरागत चंद्रमा आधारित कैलेंडर सभ के तय कइल आ मनावल जाला। उदाहरण खाती, रमजान, दिपावली, होली, चीनी, जापनी, मंगोलियाई नया साल वगैरह तिहुआर चंद्रमा आधारित कैलेंडर से तय होलें।

## कांसेप्ट

चन्द्रमा के एक महीना के कला, उत्तरी गोलार्ध में से देखले पर।
चंद्रमा आधारित कैलेंडर सभ ई सौर कैलेंडर सभ के बिपरीत चंद्रमा के गति पर आधारित होखे लें जबकि सौर कैलेंडर सुरुज के गति, या सटीक रूप से पृथिवी के सुरुज के चारों ओर चक्कर लगावे के गति, पर आधारित होखे लें। चूंकि, चंद्रमा आ पृथिवी एक दुसरे के साथ मिल के बाइनरी सिस्टम के रूप में चक्कर लगावे लें, चंद्रमा एक तरह से पृथिवी के चारों ओर चक्कर लगावत परतीत होला। एह चक्कर में चंद्रमा, पृथिवी आ सुरुज एक सीधाई में आवे ले तब ओह स्थिति के सिजिगी कहल जाला। सिजिगी के स्थिति दू तरह के होला, पुर्नवासी के, जब सुरुज आ चंद्रमा के बीचा में पृथिवी होखे; दूसरी, जब सुरुज आ पृथिवी के बीचा में चंद्रमा होखे मने कि अमौसा के।

एक पुर्नवासी से अगिली तक, या एक अमौसा से अगिला अमौसा के समय के एक महीना के रूप में परिभाषित कइल जाला। इहे समय के अवधि एक चंद्र मास कहाले। बारह चंद्र मास के एक बरिस होला।

## प्रमुख चनरमा आधारित कैलेंडर/पंचांग

* **इस्लामी कैलेंडर**: या हिजरी कैलेंडर पूरा तरीका से चंद्रमा आधारित कैलेंडर हवे।

## इहो देखल जाय

* ग्रेगरियन कैलेंडर
* बिक्रम संवत
* इस्लामी कैलेंडर

## संदर्भ
# चंद्रमा के कला

**चंद्रमा के कला** या **चंद्रमा के अवस्था** चंद्रमा द्वारा पृथिवी के चक्कर लगावत समय चंद्रमा के जेतना हिस्सा पृथिवी से देखले पर सूर्य के रोशनी से चमकत (प्रकाशित) लउके ला ओही के घटत बढ़त रहला के कहल जाला। जब चंद्रमा के कौनों हिस्सा पृथिवी से देखला पर चमकत (प्रकाशित) ना लउके ( मने कि चंद्रमा ओह दिन देखाई ना पड़े) तब ई स्थिति के अमौसा (अंग्रेजी में *न्यू मून*) कहल जाला, एकरे उल्टा (बिपरीत) जहिया चंद्रमा के पृथिवी के ओर वाला हिस्सा पूरा चमकत (प्रकाशित) लउके ला ओह दिन के पुर्नवासी (अंग्रेजी में *फुल मून*) कहल जाला।

भारतीय ज्योतिष में चंद्रमा के कला के आधार पर महीना आ तिथि के गणना होल। चंद्रमा आधारित कैलेंडर भी एही कला के अनुसार समय के माप आ लिस्ट बनावे के तरीका होला।
# चंद्रमा

चंद्रमा | उत्तर अमेरिका के एगो जगह से देखल गइल पूरा चाँद |
| भौतिक लच्छन |
| औसत रेडियस | 7006173710000000000♠1737.1 km  (0.273 पृथिवी के) |
| परिधि | 7007109210000000000♠10921 km  (मध्यरेखीय) |
| सतह क्षेत्रफल | 7013379300000000000♠3.793×107 km2  (0.074 पृथिवी के) |
| आयतन | 7019219580000000000♠2.1958×1010 km3  (0.020 पृथिवी के) |
| द्रब्यमान | 7022734200000000000♠7.342×1022 किg  (6998123000000000000♠0.012300 पृथिवी के) |
| औसत घनत्व | 7003334400000000000♠3.344 g/cm3 6999606000000000000♠0.606 × पृथिवी |
|  |

**चंद्रमा** (प्रतीक: ; Moon) एगो आकासी पिंड हवे जे पृथिवी के चक्कर लगावे ला आ एकर परमानेंट आ प्राकृतिक उपग्रह हवे। हमनी के सौर मंडल में ई साइज के हिसाब से पाँचवाँ सभसे बड़हन प्राकृतिक उपग्रह हवे; अपना मूल ग्रह (प्राइमरी, मने उपग्रह जवना पिंड के चक्कर लगावत होखे) के साइज के अनुपात में देखल जाय तब ई सभसे बड़ उपग्रह हवे आ बृहस्पति के उपग्रह आयो के बाद दुसरा नंबर के सभसे अधिका घनत्व वाला उपग्रह हवे।

### चाँद के अल्बेडो आ सच्चा रंग

चाँद के रूप ओकरा परावर्तन क्षमता आ सतह के बनावट पर निर्भर करे ला। चाँद के अल्बेडो करीब 0.12 बा, जे घिसल डामर सड़क जइसन होला। एहसे ऊ रात में बहुत चमकीला लागे ला, बाकिर असल में ऊ थोड़ा गहिरा रंग के होला। ई कम अल्बेडो चाँद के रेगोलिथ नाम के बारीक पत्थर वाला परत से होला, जे उल्का गिरला से बनल बा। रेगोलिथ में उजाला के बिखराव से ‘ऑपोजिशन सर्ज’ नाम के असर होखे ला, जेकरा चलते पूनम के चाँद आधा चाँद के मुकाबले बहुत चमकीला लागे ला।

अगर वायुमंडल के असर ना होखे त चाँद के असली रंग फीका भूरा-धूसर होला। ई रंग रेगोलिथ में रहेला सिलिकेट खनिज से बनेला। चाँद के गहिरा हिस्सा (मारे) पुरान ज्वालामुखी लावा से बनल बा, जेमें लोहा आ टाइटेनियम जादा मात्रा में रहेला, एहसे ऊ गहिरा रंग के लागे ला। जबकि ऊपरी इलाका (हाइलैंड्स) फेल्डस्पार से भरल रहेला आ ऊ हल्का रंग के लागे ला। धरती से देखे पर वायुमंडल के असर से चाँद के रंग बदल सके ला चंद्रग्रहण में ऊ लाल लागे ला, आ कुछ बेरा ज्वालामुखी धूल के चलते नीला भी लाग सके ला।

चाँद में ‘रेट्रो-रिफ्लेक्शन’ के गुण भी रहेला, जेकरा चलते ऊ रोशनी के उहे दिशा में परावर्तित करेला जिधर से ऊ आइल होखे। एहसे ओकरा पूरा सतह पर बराबर उजाला लागे ला आ किनारा अँधेरा ना लागे। चाँद के आकार आ चमक ओकर दीर्घवृत्ताकार कक्षा के चलते बदलत रहेला। जब ऊ धरती के सबसे नजदीक होखे ला (पेरिजी), तब ऊ करीब 30% जादा चमकीला आ 14% बड़ा लागे ला। एह घटना के ‘सुपरमून’ कहल जाला।

कई बेर चाँद लाल या नीला लागे ला। चंद्रग्रहण के समय धरती के वायुमंडल से टेढ़ा होकर गुजरे वाला सूरज के लाल रोशनी चाँद पर पड़े ला, जेकरा चलते ऊ लाल लागे ला। एहसे अइसन ग्रहण के ‘ब्लड मून’ कहल जाला। जब चाँद क्षितिज के नजदीक होखे आ मोटा वायुमंडल से देखल जाला, तबो ऊ लाल लाग सके ला।

कभी-कभी चाँद नीला लागे ला जब हवा में कुछ खास कण, जइसन कि ज्वालामुखी के धूल, रहेला। तब ओकरा के ‘ब्लू मून’ कहल जाला।

‘रेड मून’ आ ‘ब्लू मून’ शब्द कई बेर साल के कुछ खास पूनम खातिर इस्तेमाल होखे ला, एहसे ई हर बेर चाँद के सच्चा लाल या नीला रंग ना दर्शावेला।

## संदर्भ
# खगोलिकी

**खगोलिकी** भा **खगोलशास्त्र** (*astronomy*) विज्ञान के एगो शाखा हउवे जेह में पृथिवी के बाहर आकाश भा अंतरिक्ष में मौजूद चीजन, जइसे की ग्रह, नक्षत्र आ आकाश गंगा आदि क पढ़ाई आ रिसर्च होल। प्राचीन काल में एहमें ग्रहन क गति आ आकाश में स्थिति क पूर्वानुमान लगावे का भी अध्ययन होखे आ एकर जुड़ाव ज्योतिष आ भूगोल दुनों से रहल।

## खगोलिकी के बिना-सुलझल सवाल

हालाँकि, खगोलिकी रुपी ई बैज्ञानिक शाखा बहुत गजब के बिकास कइले बा आ प्रकृति आ ब्रह्मांड के समझ बढ़ावे में मददगार भइल बाटे, अभिन ले बहुत सारा सवाल अइसन बाड़ें जिनाहन के जबाब मिले के बाकी बाटे। एह सवालन के जबाब खाती नया जमीन आ स्पेस आधारित उपकरण आ औजार बनावे आ संभवतः नया किसिम के सिद्धांत आ एक्सपेरिमेंट सभ के जरूरत बाटे। कुछ प्रमुख सवाल बाड़ें:

* स्टेलर मास स्पेक्ट्रम के उत्पत्ती कइसे होखे ला? मतलब ई की खगोल बैज्ञानिक लोग हमेशा ठीक एकही किसिम के स्टेलर मास सभ के बितरण—सुरुआती मास फंक्शन—काहें देखे ला, जबकि आभासी रूप से सुरुआती दसा कुछऊ रहल होखे? तारा आ ग्रह सभ के निर्माण के बारे में अउरी गहिराई से जानल अभिन ले बाकी बा।
* का ब्रम्हांड में अउरियो कहीं जीवन बाटे? बिसेस रूप से, अउरियो कहीं बुद्धिमान जीवन बा कि नाहीं? अगर अइसन होखे, फर्मी पैराडॉक्स के का होखी? अउरी दूसर कहीं जिनगी के होखले के बैज्ञानिक आ दार्शनिक परभाव बहुत महत्व के बाड़ें। सौर मंडल नार्मल बाटे कि एटिपिकल (atypical)?
* डार्क मैटर आ डार्क एनर्जी के मूल प्रकृति का बाटे? इहे पूरा ब्रम्हांड (कोसमोस) के इवोल्यूशन आ नियति के भारी रूप से परभावित करे लें, तब्बो अभिन ले इनहन के बारे में बहुत जानकारी ना बाटे।
* ब्रम्हांड के अंतिम नियति खा होखी?
* सभसे सुरुआती गैलेक्सी कइसे बनली सऽ? अतना सुपरमैसिव ब्लैक होल सभ कइसे बनलें?
* अल्ट्रा-हाई-एनर्जी कॉस्मिक किरन सभ कवना कारन से पैदा हो रहल बाड़ीं?
* स्टैंडर्ड बिग-बैंग मॉडल के प्रेडिक्शन के तुलना में लिथियम के मौजूदगी चार गुना कम काहें बाटे?
* इवेंट होराइजन के पार का होखे ला?

## इहो देखल जाय

* भूगोल
* गणितीय भूगोल आ भूमितिकी (geodesy)

## संदर्भ
# कंप्यूटर

कंप्यूटर|    |

**कंप्यूटर** (अंग्रेजी: Computer) एगो आम इस्तेमाल मे आवे आला इलेक्ट्रानिक मशीन हवे जवन प्रोग्राम के अधार पर हाली से गिन सकत बा। ई गनित से जुड़ल गिनती आ तरक से जुड़ल गिनती,दुनो करे मे सछ्म होला। सुरुआत के दउर मे कंप्यूटर खाली इलेक्ट्रानिक न होखत रहुवे बलकी एनालॉग कंप्यूटर भी रहलन बाकी अब इलेक्ट्रानिके कंप्यूटर इस्तेमाल होत बाटे।

पहिले के कंप्यूटरन के साइजो खूबे बड़ होखत रहुवे लेकिन अब टेक्नालजी में अतना सुधार भइल बा की एगो छोटहन घड़ी में ले कंप्यूटर समा सकत बाटे।

आम जनता खाली डेस्कटॉप आ लैपटॉप के कंप्यूटर बुझेले बाकि अइसन ना बा। कंप्यूटर आजकाल बहुते चीजन में निहित रूप से लागल रहत बा। एमपी3 प्लेयर, कैमरा, टीवी नियन कइयो अइसन रोज इसतेमाल होखे वाला चीजन में कम्यूटर के इस्तेमाल निहित रूप से भइल रहत बा। मोबाइल फोन तऽ एगो छोटमोट पर्सनल कंप्यूटरे होखल जात बा। एही तरे मौसम बिज्ञान नियर चीजन में इस्तेमाल होखे वआला कंप्यूटर अब्बो कमरा भर के होखेलें।

## परकार

इनहना के टिपिकल बरगिकरन इनहन के इस्तेमाल के अधार पर आ साइज के अधार पर होला:

### इस्तमाल के अधार पर

* एनालॉग कंप्यूटर
* डिजिटल कंप्यूटर
* हाइब्रिड कंप्यूटर

### साइज के अधार पर

* स्मार्टफोन
* माइक्रोकंप्यूटर
* वर्कस्टेशन
* पर्सनल कंप्यूटर
* लैपटॉप
* मिनीकंप्यूटर
* मेनफ्रेम कंप्यूटर
* सुपरकंप्यूटर

## इहो देखल जाय

* हैकथॉन

## संदर्भ

## बाहरी कड़ी

* कंप्यूटर का परिचय
# नाक्षत्र समय

नाक्षत्र समय vs सौर समय; **ऊपर बायें**: एगो दूरस्थ तारा (छोट लाल निशान) आ सुरुज अपना "कलमिनेशन" पर बाड़ें, यानि लोकल देशांतर रेखा के सीध में बाड़ें। *बीच में*: तारा अपना कलमिनेशन पर पहुँच गइल बा (एगो औसत नाक्षत्र दिन पूरा हो गइल बा)। *दाहिने*: कुछ मिनट के बाद सुरुज स्थानीय देशांतर रेखा के सीध में आइल बा आ अब जा के एक सौर दिन पूरा भइल बा।
**नाक्षत्र समय** चाहे **साइडीरियल टाइम** (*Sidereal time*) समय के नापे के एक ठो तरीका हवे जेह में पृथिवी के अपना घूर्णन के कारन आसमान में बहुत दूर मौजूद स्थाई नक्षत्र (तारा) सभ के जगह में होखे वाला बदलाव के आधार पर समय के नापल जाला, न कि सुरुज के आकाश में स्थिति के अनुसार।

जइसे आसमान में सुरुज आ चंद्रमा एक ओर से उगे लें आ दूसरा ओर डूब जालें, ओही तरे तारा सभ भी आसमान में एक ओर से दुसरा ओर जात लउके लें। एकर कारण पृथिवी के घूर्णन हवे। पृथिवी के एह गति के इस्तेमाल समय के नापे खातिर कइल जाला। जौना जगह से बेध कइल जाला, यानि कि दूरबीन वगैरह यंत्र के सहायता से नाप जोख कइल जाला, ओह जगह पर से देखला पर कौनों बहुत दूर मौजूद तारा रात में कौनों एक निश्चित साइडीरियल टाइम पर रोज एकही बराबर ऊंचाई पर आ एकही निश्चित जगह लउके ला। कौनों तारा, आसमान में जौना समय अपने सभसे ऊँच बिंदु पर होला, यानि वेध के जगह के मेरिडियन (दुपहरिया रेखा या देशांतर रेखा) के ठीक सीध में होला, ओह समय के ओह तारा के कलमिनेशन समय कहल जाला; एह तरीका से कौनों तारा के एक कलमिनेशन समय से दुसरा कलमिनेशन समय तक के बीच के समय एक साइडीरियल दिन के बराबर होला।

## नाक्षत्र समय आ सौर समय

उत्तरी आकाश के चित्र, तारा सभ के गति।
आम घड़ी, सुरुज के हिसाब से समय के नाप करे लीं; दुपहरिया में जब सुरुज सभसे ऊँच जगह पर होला (यानि सुरुज के कलमिनेशन, लोकल टाइम अनुसार ठीक बारह बजे) तब से ले के अगिला दिन फिर एही स्थिति के आवे में लागे वाला समय के 24 घंटा में बाँटल जाला, यानि आम भाषा में कहल जाय त 24 घंटा के समय लागे ला। एकरा बिपरीत कौनों तारा के एक कलमिनेशन से दुसरा कलमिनेशन के बीच लागे वाला समय 23 घंटा, 56 मिनट 4.1 सेकेंड के टाइम लागे ला। यानि एक सौर दिन 24 घंटा के होला जबकि एक नाक्षत्र दिन (साइडीरियल दिन) ओकरा से कुछ छोट होला। अइसन होखे के कारण ई बा कि पृथिवी सुरुज के चारों ओर चक्कर भी लगावे ले आ एहू गति के परभाव सुरुज के आसमान में स्थिति पर पड़ेला (चित्र में देखल जाय)।

## इहो देखल जाय

* पृथिवी के घूर्णन
* साइडेरियल महीना
* साइडेरियल दिन
* सौर दिन
* सिनोडिक दिन
* एंटी-साइडेरियल समय

## संदर्भ
# उष्णकटिबंध

बिस्व के नक्सा पर उष्णकटिबंध
**उष्णकटिबंधी जलवायु** वाला क्षेत्र जहाँ साल भर तापमान 18.0 °C (64.4 °F) से ऊपर रहे ला।
**उष्णकटिबंध** चाहे **ऊष्ण कटिबंध** (अंग्रेजी: *tropics*; *ट्रॉपिक्स*) पृथिवी पर भूमध्य रेखा के उत्तर आ दक्खिन ओर पट्टी के रूप में बिस्तार लिहले अइसन इलाका ह जहाँ साल में कम-से-कम एक बेर सुरुज के किरिन दुपहरिया में सीधा 90 डिग्री के कोण बना के पड़े ले। एह तरीका से ई शीतोष्ण (टेम्परेट) आ ध्रुवीय (पोलर) इलाका से अलग ह काहें की एह जगहन पर सुरुज कबो सीधा कपार के सीध में ना चमके लें। अइसन पृथिवी के धुरी के झुकाव के चलते होला; ई पट्टी भूमध्य रेखा के दुनों ओर ओतने अक्षांस से बिस्तार लिहले बाटे जतना पृथिवी के धुरी के झुकाव बाटे। एकर उत्तरी सीमा कर्क रेखा आ दक्खिनी सीमा मकर रेखा के रूप में जानल जाला।

लगभग साल भर सूरज के ऊँच कोण (high angle) पर रहे के चलते, उष्णकटिबंध में पूरा साल में सबसे जादे सौर ऊर्जा (इन्सोलेशन) पहुँचेला, आ एहसे धरती पर सबसे जादे तापमान एही क्षेत्र में मिले ला। भले सूरज सीधे कपार के सीध में हर बखत ना रहे, बाकिर साल भर लगभग ओकरे नजदीकहीं रहे ला, एहसे ट्रॉपिक्स में सीजन के हिसाब से मौसम के बदलाव सबसे कम्मे होखेला। “सर्दी” आ “गरमी” के दूनो में तापमान के फर्क अधूरा जइसन हो जाला। एह इलाका में सीजन के पहचान जादातर बारिश के मात्रा में होखे वाला बदलाव से कइल जाला, ना कि तापमान या दिन के रोशनी के घंटा से।

ट्रॉपिक्स के भीतर मौसम–जलवायु के कई ठे किसिम मिले ला—जइसे रेनफॉरेस्ट, मॉनसून, सवाना, रेगिस्तान, आ ऊँचाई पर बर्फ से ढँकल पहाड़। “ट्रॉपिकल” शब्द कई बेर खास किसिम के जलवायु खातिर भी इस्तेमाल होखेला, ना कि एह पूरा भौगोलिक क्षेत्र खातिर; एह दुनु उपयोग के आपस में घाल-मेल ना करे के चाहीं। वास्तव में **उष्णकटिबंधीय जलवायु** के सीमा एकदम सटीक अक्षांस अनुसार ना हो के लोकल ऊँचाई-निचाई के चलते मोडिफाइड हो जाला। उदाहरण खातिर भारत के लगभग आधा उत्तरी हिस्सा कर्क रेखा के उत्तर में पड़े ला, तबो पर हिमाल पहाड़ के परभाव के चलते लगभग मय भारत में उष्णकटिबंधीय मानसूनी जलवायु मिले ला।
# जर्मन भाषा

| जर्मन |
| --- |
| **Lua error in Module:Lang at line 84: variable 'c' is not declared.** |
| उच्चारण | [ˈdɔʏtʃ] |
| मूलभाषा बाटे | Primarily in German-speaking Europe, as a minority/cultural language worldwide |
| मूल बोले वाला | 90 million (2010) to 95 million (2014) L2 speakers: 10–15 million (2014) as a foreign language: 75–100 million |
| भाषा परिवार | इंडो-यूरोपियन
* Germanic
	+ West Germanic
		- **जर्मन**
 |
| स्टैंडर्ड रूप | German Standard German
Swiss Standard German
Austrian Standard German

 |
| लिपि | Latin (German alphabet) Hebrew (Yiddish only) German Braille |
| Signed forms | Signed German, LBG *(*Lautsprachbegleitende* / *Lautbegleitende Gebärden*)* |
| ऑफिशियल स्टेटस |
| सरकारी भाषा बाटे |
6 countries
* Austria
* Belgium
* Germany
* Liechtenstein
* Luxembourg
* Switzerland

3 dependencies
* South Tyrol (Italy)
* 31 communes in Poland
* 9 municipalities in Brazil

 Several international institutions |
| अल्पसंख्यक पहिचान वाली भाषा बाटे |
13 countries (minority/cultural/national language)* Brazil (Espírito Santo) Bosnia and Herzegovina Czech Republic Denmark Hungary Italy (Friuli-Venezia Giulia, Trentino, Piedmont & Valle d'Aosta) Kazakhstan Namibia Poland Romania Russia (Azov German National District) Slovakia Ukraine
 |
| नियमित कइल जाले  | *No official regulation*
(German orthography regulated by the Council for German Orthography). |
| भाषा कोड |
| ISO 639-1 | `de` |
| ISO 639-2 | `ger (B)` `deu (T)` |
| ISO 639-3 | Variously: `deu` – German `gmh` – Middle High German `goh` – Old High German `gct` – Alemán Coloniero `bar` – Austro-Bavarian `cim` – Cimbrian `geh` – Hutterite German `ksh` – Kölsch `nds` – Low German `sli` – Lower Silesian `ltz` – Luxembourgish `vmf` – Main-Franconian `mhn` – Mócheno `pfl` – Palatinate German `pdc` – Pennsylvania German `pdt` – Plautdietsch `swg` – Swabian German `gsw` – Swiss German `uln` – Unserdeutsch `sxu` – Upper Saxon `wae` – Walser German `wep` – Westphalian `hrx` – Riograndenser Hunsrückisch `yec` – Yenish `yid` – Yiddish |
| Glottolog | `high1287`  (High Franconian) `uppe1397`  (Upper German) |
| Linguasphere | `further information52-AC (Continental West Germanic) > 52-ACB (Deutsch & Dutch) > 52-ACB-d (Central German incl. 52-ACB–dl & -dm Standard/Generalised High German) + 52-ACB-e & -f (Upper German & Swiss German) + 52-ACB-h (émigré German varieties incl. 52-ACB-hc Hutterite German & 52-ACB-he Pennsylvania German etc.) + 52-ACB-i (Yenish); Totalling 285 varieties: 52-ACB-daa to 52-ACB-i` |
|  |
|

**जर्मन भाषा** (*German language*) यूरोप के जर्मनी देस में बोलल जाए वाली भाषा बा। ई भाषा इंडो-यूरोपियन भाषा के पच्छिमी जर्मनिक समूह के हिस्सा हवे।

जर्मन भाषा दुनिया के प्रमुख भाषा सभ में से बा आ ई लगभग 950 लाख लोगन के पहिली भाषा हवे।

## नोट

## संदर्भ

उद्धरण खराबी:`<ref>` tags exist for a group named "नोट", but no corresponding `<references group="नोट"/>` tag was found.
# देशांतर

**देशान्तर** कौनों स्थान क प्रधान मध्याह्न रेखा से पुरुब या पश्चिम ओर नापल कोणीय दूरी हवे जेवना में कोण पृथिवी की केंद्र पर बनेला।

कई जगहन क देशांतर क मान एकही हो सकेला आ अइसन कुल जगहन के मिलावे वाली एगो रेखा क कल्पना कइल जाय त ऊ ओह देशांतर क मध्याह्न रेखा कहाले।

देशांतर आ अक्षांश मिल के पृथिवी क भूगोलीय निर्देशांक सिस्टम बनावेलें।

## संदर्भ
# ब्रह्मांड

ब्रह्मांड
The Universe| हबल अल्ट्रा-डीप फील्ड के तस्वीर कुछ अइसन बहुत दूर मौजूद गैलेक्सी सब के देखावे में सक्षम बा जिनहन में कई बिलियन तारा हो सकत बाड़ें। |
| Age | 13.799 ± 0.021 billion years  |
| Diameter | Possibly infinite; at least 91 बिलियन प्रकाश-बरिस (28 बिलियन पारसेक)  |
| Mass (ordinary matter) | At least 1053 kg  |
| Average density | 4.5 x 10−31 g/cm3 |
| Average temperature | 2.72548 K  |
| Main Contents | Ordinary (baryonic) matter (4.9%) Dark matter (26.8%) Dark energy (68.3%) |
| Shape | Flat with only a 0.4% margin of error |

**ब्रह्मांड** सगरी समय आ स्थान, आ एह में मौजूद चीज के कहल जाला। सगरी ग्रह, तारा, गैलेक्सी, इंटरगैलेक्टिक स्पेस, छोट से छोट सबएटॉमिक कण आ सम्पूर्ण पदार्थ आ ऊर्जा के ब्रह्मांड के हिस्सा बा। एकरे जेतना हिस्सा के देखल जा सकत बाटे ऊ *दृश्यमान ब्रह्मांड* कहाला आ वर्तमान में ई 28 बिलियन पारसेक (91 बिलियन प्रकाश-बरिस) के व्यास वाला बाटे। पूरा ब्रह्मांड के साइज मालुम नइखे आ ई अनंत भी हो सके ला। निरिक्षण आ गणना पर आधारित भौतिक सिद्धांत के द्वारा ई निष्कर्ष निकाल गइल बाड़ें।

## **ब्रह्मांड केतना बड़ बा**

दृश्यमान ब्रह्मांड (जवन ब्रह्मांड हमनी के देख सके लीं) के व्यास वर्तमान में लगभग 91.1 बिलियन प्रकाश-वर्ष बाटे। (28 बिलियन पार्सेक) आ पूरा ब्रह्मांड के व्यास के बारे में जानकारी नइखे, आ ई अनंत हो सके ला काहें से कि ई अबहिन ले प्रकाश के गति से बिस्तार हो रहल बा।

## संदर्भ
# रेल परिवहन

**रेल परिवहन** परिवहन के अइसन परकार हवे जेह में सामान भा आदमीजन के ढोवे खाती पटरी पर चले वाली गाड़ी के इस्तेमाल होला। एह पटरी सभ के रेल के पटरी कहल जाला। आमतौर पर पटरी लोहा (इस्टील) के होखे लीं आ एह पर चले वाला गाड़ी सभ में लागल पहियओ लोहे के होखे लें। ई सड़क परिवहन से अलग होला, सपाट सड़क पर चले वाली गाड़ी के दिशा बदले खाती ड्राईबर लगे इस्टेरिंग होला, जबकि रेल परिवहन में पटरी के सहारे गाड़ी मुड़े ले। पटरी पर चले वाली एह गाड़ी सभ में रेलगाड़ी (ट्रेन) आ ट्राम सभसे आम उदाहरण बा।

मध्यम दूरी खाती सामान ढोवे में रेल परिवहन, सड़क आ जहाज से सस्ता पड़े ला।

## संदर्भ
# घूर्णन

अपना धुरी के चारो ओर घूर्णन करत एक ठो गोला
**घूर्णन** या **रोटेशन** कौनों चीज के वृत्ताकार गति हवे जे एक ठो केंद्र बिंदु के चारो ओर होले। थ्री-डी चीज सभ, एक ठो काल्पनिक धुरी के चारो ओर अइसन गति करे लें।
# बुध (ग्रह)

बुध | **बुध** क मैसेंजर यान से लिहल गइल फोटो (2008) |
| परिकरमा कक्षा बिसेसता |
| ऍपक J2000 |
| अपसौर | * 0.466 697 AU
* 69,816,900 km
 |
| उपसौर | * 0.307 499 AU
* 46,001,200 km
 |
| सेमी-मेजर एक्सिस | * 0.387 098 AU
* 57,909,050 km
 |
| इस्सेंट्रीसिटी | 0.205 630 |
| ऑर्बिटल पीरियड | * 87.969 1 d
* 0.240 846 yr
* 0.5 Mercury solar day
 |
| सिनोडिक पीरियड | 115.88 d |
| औसत ऑर्बिटल गति | 47.362 km/s |
| औसत एनामली | 174.796° |
| ऑर्बिटल झुकाव | * 7.005° to ecliptic
* 3.38° to Sun's equator
* 6.34° to invariable plane
 |
| उदय संपात के देशांतर | 48.331° |
| उपसौर के आर्गुमेंट | 29.124° |
| उपग्रह | None |
| वायुमंडल |
| सतही दाब | trace (<~0.005 picobar) |
| आयतन अनुसार घटक | * 42% मॉलिक्यूलर ऑक्सीजन
* 29.0% सोडियम
* 22.0% हाइड्रोजन
* 6.0% हीलियम
* 0.5% पोटैसियम
* मामूली मात्रा में आर्गन, नाइट्रोजन, कार्बन डाइऑक्साइड, पानी के भाप, जेनॉन, क्रिप्टॉन, आ नियोन
 |
|  |

**बुध** (प्रतीक: ; *Mercury*) सौर मंडल के एगो ग्रह हवे जेवन सौर मंडल के केन्द्र पर मौजूद सूर्य की ओर से सबसे पहिला ग्रह हवे, मने कि ई सूर्य से सभसे नजदीकी ग्रह हवे। ई सौर मण्डल क सभसे छोट ग्रह भी हवे। ई सूर्य के चक्कर लगावे में 88 दिन (पृथिवी के दिन) के समय लेला आ पृथिवी से देखला पर अपनी धुरी पर 116 दिन में एक चक्कर घूमे ला। पृथिवी से दूरबीन से देखला पर इहो चंद्रमा नियर घटत-बढ़त लउकेला।

बुध ग्रह के आपन कौनों खास वायुमंडल नइखे जवना कारण अहिजा दिन आ रात के तापमान में बहुत ढेर अंतर पावल जाला। एकरे विसुवत रेखा वाला इलाका में रात में तापमान 100 K (−173 °C; −280 °F) ले गिर जाला आ दिन में 700 K (427 °C; 800 °F) पहुच जाला, ध्रुवीय इलाका हमेशा 180 K (−93 °C; −136 °F) से नीचे के तापमान वाला रहे लें। बुध के धुरी के झुकाव बाकी ग्रह सभ के तुलना में सभसे कम बाटे आ एकरे परिकरमा मार्ग के चपटापन सभसे ढेर बा।

चूँकि, बुध पृथिवी से छोट मार्ग में चक्कर लगावे ला (शुक्र भी) ई हमेशा पृथिवी से सबेरे भा साँझ के बेरा देखाई पड़े ला, ऊहो तब जब सुरुज के बहुत नजदीक कोन पर न रहे तब। सुरुज के रौशनी के कारण अक्सर ई धरती से बिना दूरबीन के ना लउके ला।

अबले दू गो अंतरिक्ष यान बुध ग्रह के यात्रा कर चुकल बाने मैरिनर आ मैसेंजर।

1,516 मील (2,440 किमी) के त्रिज्या वाला बुध पृथिवी के चौड़ाई के 1/3 से कुछ अधिका बा।औसतन 36 मिलियन मील (58 मिलियन किमी) के दूरी पर बुध सूर्य से 0.4 खगोलीय इकाई के दूरी पर बा। खगोलीय इकाई (संक्षेप में AU), पृथिवी के सुरुज से दूरी के कहल जाला। एही दूरी से सूर्य के रोशनी बुध तक पहुंचे में तीन मिनट दू सेकंड के समय लागेला।

**बुध**, शुक्र, पृथिवी आ मंगल की आकार क तुलना (पैमाना कि हिसाब से सही)

## संदर्भ
# शुक (ग्रह)

**शुक्र** क Mariner 10 से लिहल गइल फोटो
**शुक्र** (प्रतीक: ; अंग्रेज़ी:Venus) एगो ग्रह (Planet) जेवन सूर्य की ओर से बुध की बाद दुसरा नंबर पर बाटे। एह तरे ई बुध आ पृथिवी की बीच में स्थित बा। ई सूर्य का चक्कर 224.7 पार्थिव दिन में लगावेला।

एकर आकार आ द्रव्यमान पृथिवी से बहुत मिलत-जुलत बा जेवना कारन से एके पृथिवी क बहिन भी कहल जाला।
आसमान में ई चंद्रमा की बाद सभसे ढेर चमकीला प्राकृतिक चीज हउवे। ई अक्सर सबेर चाहे साँझ क लउकेला काहें से कि ई भीतरी ग्रह (Inner Planet) हवे आ सूर्य से बहुत दूर ना लउकेला। पृथिवी से दूरबीन से देखला पर इहो चंद्रमा नियर घटत-बढ़त लउकेला।

बुध, **शुक्र**, पृथिवी आ मंगल की आकार क तुलना (पैमाना कि हिसाब से सही)

## इहो देखल जाय

* लूसिफ़र (मॉर्निंग स्टार)

## संदर्भ
# बृहस्पति ग्रह

बृहस्पति ग्रह क कासीनी यान से लिहल फोटो
**बृहस्पति** (प्रतीक: , अंग्रेज़ी:Jupitar) सौर मण्डल क सबसे बड़हन ग्रह हवे आ सूर्य की ओर से पाचवाँ नंबर पर ह। ई सूर्य से 7780 लाख किमी (4840 लाख मील) या 5.2 AU की दूरी पर बाटे।

मंगल आ बृहस्पति की बिचा में एस्टेरोइड पेटी मिलेला।

## बाहरी कड़ी

* Jupiter: Overview, NASA

## संदर्भ
# 15 जून

|  |  |  |
| --- | --- | --- |
| << | **जून** | >> |
| इत | सोम | मंग | बुध | गुरु | शुक्र | शनि |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |   |
| **2026** |

|  |
| --- |
| **15 जून** पछिला कुछ बरिस में |
|   2025 (अतवार) |
|   2024 (शनिच्चर) |

**15 जून** अंग्रेजी की ग्रेगरियन कैलेंडर में साल के 166वाँ दिन बाटे  (167वाँ अधिबरिस सभ में)। साल के खतम होखे में अबहिन 200 दिन बचल बाटें।

## घटना

## जनम

## निधन

## तिहुआर, छुट्टी अउरी खास महत्व
# जियोलॉजी

**जियोलॉजी** भा **जियॉलजी** (अंग्रेजी: *Geology*; हिंदी: भूविज्ञान', या **भूगर्भशास्त्र**) पृथिवी बिज्ञान के एगो शाखा बाटे जेवन पृथिवी के भीतरी हिस्सा के पढ़ाई आ रिसर्च करे ला। मुख्य रूप से ई पृथिवी के भीतर के चट्टान आ उन्हन के प्रकार, समय आ कौनों क्षेत्र में बिस्तार के अध्ययन करे ला।

कौनों 'जगह के जियोलॉजी' से मतलब होला कि ओह अस्थान के चट्टान कइसन बाटे, कब बनल रहे आ केतना एरिया में बिस्तार लिहले बा।

जियोलॉजी के शाखा के रूप में चट्टान बिज्ञान, अवसाद बिज्ञान, पर्यावरणीय जियोलॉजी, फिजिकल जियोलॉजी आदि बाड़ें।

## संदर्भ
# यूरेशिया

ग्लोब पर यूरेशिया क स्थिति आ बिस्तार
**यूरेशिया** एगो विशाल भूभाग हवे जेवन वास्तव में एगो महाद्वीप हवे लेकिन परंपरागत रूप से एके यूरोप आ एशिया दू गो महाद्वीप मानल जाला।
योरोप महाद्वीप वास्तव में यूरेशिया क एगो प्रायद्वीप नियर हिस्सा हवे।

यूरेशिया की उत्तर ओर आर्कटिक महासागर, पच्छिम ओर अटलांटिक महासागर, दक्खिन ओर भूमध्य सागर आ हिन्द महासागर आ पूरुब ओर प्रशांत महासागर बाटे।

यूरेशिया में विशाल आकार की वजह से बहुत भूगोलीय विविधता मिलेला।

यूरेशिया का क्षेत्रफल लगभग 52,990,000 वर्ग किलोमीटर बा जेवन पूरा पृथिवी क जमीनी हिस्सा क 36.2% हवे। यूरेशिया में पुरा दुनिया क लगभग 65% लोग रहेला (जनसंख्या 4.6 बिलियन)। मनुष्य ए भूभाग पर अबसे करीब 60,000 से 125,000 हजार साल पहिले अफ्रीका से आ के रहे शुरू कइलस।

## संदर्भ

## बाहरी कड़ी

* यूरेशिया नेट
* यूरेशिया समूह